Slobodan Vuksanović

**Dr Slobodan Vuksanović** (Beograd, 2. maj 1965) je pesnik, esejističar i prevodilac, ministar prosvete i sporta u vladi Vojislava Koštunice.

## Život
Diplomirao je na odseku za Opštu i jugoslovensku književnost na Filološkom fakultetu u Beogradu, magistrirao je 1993. godine, na temu o srpskom pesništvu u Rumuniji, a doktorirao 1998. na temu o srpskom pesništvu u dijaspori u Novom Sadu.

Bio je urednik časopisa „Vidici“ (od 1990. do 1992. godine), profesor književnosti u Muzičkoj školi „Mokranjac“ (1991-1992), glavni i odgovorni urednik lista „Student (časopis)“ (1992-1993). Autor je 12 knjiga i član Udruženja književnika Srbije.

Doktorirao je na Evropskom univerzitetu u Beogradu, u oblasti Internacionalnih relacija 2009.godine. Od 02.02.2009.godine predavao je Metodiku nastave, Knjizevnost za decu i Teoriju knjizevnosti na drzavnom Univerzitetu u Novom Pazaru. Od 2014.godine predaje sociologiju i komunikologiju na Fakultetu za primenjeni menadzment, ekonomiju i finansije u Beogradu.

Vuksanović je u mladosti igrao košarku u prvom timu „Radničkog“,iz Beograda.

Govori engleski jezik.

## Politička karijera

Slobodan Vuksanović bio je član Demokratske stranke od njenog osnivanja. U DS, i u politiku uopšte, ušao je jer je njegov ujak, Dragoljub Mićunović, bio predsednik stranke. Bio je i jedan od osnivača Demokratske omladine, i tri godine portparol stranke. Iz Demokratske stranke je istupio sa pozicije potpredsednika posle Šeste konvencije DS 27. februara 2000. godine, kada njegova kandidatura za predsednika stranke nije prošla. Pobedio ga je predsednik stranke dr Zoran Đinđić, koga je podržalo 605 delegata, prema 485 za Vuksanovića.

Narodnom pokretu Otpor pristupio je 1. juna 2000, a istupio 23. oktobra iste godine. Prelazi u Pokret za demokratsku Srbiju (PDS) Momčila Perišića, gde je 4. novembra 2000. izabran za potpredsednika. Iz PDS, sa grupom istomišljenika, takođe istupa u novembru 2002. ne uspevši da preuzme mesto predsednika pokreta, i oni osnivaju Narodnu demokratsku stranku (NDS), sa Vuksanovićem kao predsednikom.

Biran za poslanika Skupštine Srbije, a više puta za opštinskog i gradskog odbornika. Na lokalnim izborima u septembru 2004, Slobodan Vuksanović se kandidovao za gradonačelnika Beograda sa sloganom *Baš Naš!* (završio na poslednjem mestu sa 6892 glasa dok je za kandidaturu bilo potrebno 10.000 potpisa).

Njegova NDS je potom kolektivno pristupila DSS-u Vojislava Koštunice, a on je izabran na mesto ministra za prosvetu i sport u Vladi Srbije, na kojem je nasledio Ljiljanu Čolić, koja je podnela ostavku pod pritiskom javnosti posle niza kontroverznih poteza.

U decembru 2023. podržao je poslaničku listu SNS za parlamentarne i lokalne izbore od 17. decembra 2023.

## Dela

*Halejeva kometa nad Kosovom (1990), Pesme, Hipnos, Beograd
*Esej o anđelima (1992), Pesme, Rad, Beograd
*Putovanje Jelene Erdeljan (1993), Pesme, Studentski kulturni centar, Beograd
*Ruka ognjena (1994), Pesme, rad, Beograd
*Sad pamet u glavu (1995), drugo izdanje (1997), a treće (2000), ova monodrama premijerno je izvedena 3. Oktobra 1996. U pozorištu Radović, BIGZ, Beograd
*Prećutane pesme (1993), Eseji, Dečije novine, Gornji Milanovac
*Bicikl Miloša Crnjanskog (1993), Eseji, Kulturni centar, S. Palanka
*Pesme sa granice (1995), Eseji, Prosveta, Beograd
*Poetika zavičajnog (1998), Eseji, Dom kulture, Čačak
*Daleko od senzacionalnog (2000), Eseji, Blic, Beograd
*Lisac na asfaltu (2000), Roman, Evro, Beograd
*Prećutana književnost (2003), Eseji, Udruženje književnika Srbije
*Pesma o Kosovu (1991) Političke komunikacije (2009), Eseji, Prosveta, Beograd
*Sačuvaj Bože, daleko bilo (2009), Monodrame-monodramas, dvojezično, srpsko-englesko izdanje, Prosveta, Beograd
*Beleške o lektiri I (2009), Monografija, Knjiga Komerc, Beograd
*Beleške o lektiri II (2009), Monografija, Knjiga Komerc, Beograd
*Mali ljudi (pregled književnosti za decu) (2010), Eseji, Knjiga Komerc, Beograd
*56 primera, priručnik-metodička obrada nastavnih jedinica, eseji (2011), Knjiga Komerc, Beograd
*Metodički podsetnik –priručnik za studente i nastavnike (2012), Knjiga Komerc, Beograd
*Mala pisma velikoj Anji (2012), Laguna, Beograd
*Opšte osobine književnosti za decu (2012), priručnik za studente i nastavnike, Šprint, Beograd
*Metodička praksa (2012), priručnik za studente i nastavnike, Šprint, Beograd
*Mala pisma velikoj Anji (2013), drugo izdanje, Laguna, Beograd
*Letters to my daughter Anya (2013), izdanje na engleskom jeziku, Laguna, Beograd
*Tajna jednog dvorišta (2014) pesme za tinejdžere,Čigoja, Beograd
*Pavlovića dućan (2015) priče, Čigoja, Beograd

Sa prevodiocem Irenom Kostić, preveo je *S* - Džona Apdajka (1989) i *Večna tuga - knjiga o bogovima i anđelima*, Čarlsa Simića (1989).

## Reference

## Vanjske veze